คลอดลูกได้5วันแล้วค่ะวันแรกนเำคาวปลามีสีเเดงสดและเริ่มออกสีชมพูพอกลับบ้านได้3วันน้ำคาวปลาเป็นสีน้ำตาลและมีกลิ่นเหม็นเวลาปัสสาวะก็จะปวดหรือแสบ.
สวัสดีค่ะ โดยปกติหลังคลอด 3-5 วัน น้ำคาวปลาจะเป็นสีแดงแบบเลือด หลังจากนั้นจะค่อยๆ จางลงจนเป็นสีชมพู หรือออกน้ำตาล และกลายเป็นเหลืองใสในช่วง 10 วันหลังคลอด และหลังจากนั้นจะกลายเป็นสีขาวใส และปริมาณจะค่อยๆ ลดลงจนหายไปที่ 3-4 สัปดาห์ แต่บางรายอาจใช้เวลาถึง 6 สัปดาห์ได้น้ำคาวปลาจะมีกลิ่นออกคาวเลือดได้ แต่หากมีกลิ่นเหม็นรุนแรง หรือมีปวดท้องน้อย และมีอาการปวดและแสบขณะปัสสาวะร่วมด้วยดังกล่าว แสดงว่าอาจมี- การอักเสบติดเชื้อของมดลูก ซึ่งสาเหตุอาจเกิดจากการรีบมีเพศสัมพันธ์หลังคลอด- ทางเดินปัสสาวะส่วนล่างอักเสบติดเชื้อ ซึ่งไม่ได้เกี่ยวข้องกับการมีเพศสัมพันธ์ แต่อาจเกิดจากการดื่มน้ำน้อย การกลั้นปัสสาวะ เป็นต้นในเบื้องต้น ควรพยายามดื่มน้ำมากๆ ไม่กลั้นปัสสาวะ และไม่ควรมีเพศสัมพันธ์ในช่วงหลังคลอดประมาณ 4-6 สัปดาห์ค่ะหากอาการไม่ดีขึ้น คือน้ำคาวปลากลับกลายเป็นมามีสีแดงเข้ม หรือมีตกขาวเขียวเหลืองคล้ายหนอง ปวดท้องน้อย หรือยังคงมีอาการปัสสาวะแล้วปวดหรือแสบ ก็ควรไปพบแพทย์เพื่อตรวจค่ะ